Landsretten ændrer byrettens kendelse om retsafgift, således at retsafgiften nedsættes
Ret: Østre Landsret (2. instans)
Faggruppe: Civilsag — Boligretssag
Sagsemner: Afgifter;

/

UDSKRIFT
AF

ØSTRE LANDSRETS RETSBOG
____________

Den 23. april 2010 satte Østre Landsret retten i retsbygningen, Bredgade
42, København.

Som dommere fungerede landsdommerne Ejler Bruun, Kristian Lind

Jensen (kst.) og   Jesper Stage Thusholt (kst.), førstnævnte som rettens

formand.

Som protokolfører fungerede Medarbejder ved retten 2.

Der foretoges   

23. afd. kære nr. B-911-10:

Fællesorganisationens Boligforening

(advokat C. Anker Heegaard)

mod

1) Indkærede 1, tidligere Lejer 1

2) Indkærede 2, tidligere Lejer 2

Ingen var mødt eller indkaldt.

Der fremlagdes kæreskrift af 4. marts 2010, hvorved

Fællesorganisationens Boligforening har kæret Næstved Boligrets

kendelse af 1. marts 2010 (BS 12-110/2010) om retsafgiftens størrelse,

rettens brev af 5. marts 2010, dommerens fremsendelsesbrev af 23.

marts 2010, rettens brev af 24. marts 2010 og udskrift af retsbogen

indeholdende den kærede afgørelse.



/

De indkærede, Indkærede 1, tidligere Lejer 1 og Indkærede 2, tidligere

Lejer 2, har ikke udtalt sig vedrørende kæ-remålet.   



/

- 2 -

Boligretten har ved sagens fremsendelse henholdt sig til den trufne
afgørelse.

De modtagne bilag var til stede.

Efter votering afsagdes sålydende

k e n d e l s e :

Det tiltrædes, at kravet i sagen, der vedrører ophævelse af et lejemål

efter almenlejelovens § 90, subsidiært opsigelse efter lovens § 85, drejer

sig om penge eller penges værd.   

Efter ordlyden gælder de særlige regler i retsafgiftslovens § 3, stk. 3, om

fastsættelse af sagens værdi kun for sager i henhold til lejeloven eller

erhvervslejeloven, ikke for sager i henhold til almenlejeloven.   

Da påstanden angår en ydelse, der skal betales et ubestemt antal gange,

skal værdien her-efter beregnes ved at gange ydelserne pr. år med 10, jf.

retsafgiftslovens § 3, stk. 2, 1. pkt.

Der skal herved – efter ændringen af retsafgiftsloven ved lov nr. 1436 af

22. december 2004 – tages hensyn til værdien af en modydelse, hvoraf

et krav måtte være betinget, såle-des at ydelsen opgøres til

nettobeløbet.   

Den årlige ydelse, der skal ganges med 10, udgør derfor lejen minus

værdien af brugsretten til lejemålet, der udgør modydelsen.

I mangel af konkrete holdepunkter for det modsatte må værdien af

brugsretten efter kon-traktforholdets karakter antages at svare til lejen,

således at sagens værdi i henhold til rets-afgiftslovens § 3, stk. 2, 1. pkt.,

udgør 0 kr.   

Det tilføjes herved, at der – uanset at almenlejelovens regler om

opsigelse og ophævelse i det væsentlige svarer til lejelovens regler –



/

ikke er grundlag for en analog anvendelse af retsafgiftslovens § 3, stk. 3,

3. pkt. Der lægges herved vægt på, at grundlovens § 43 stiller krav om

sikker lovhjemmel for opkrævning af afgifter, og at analog anvendelse

typisk vil føre til et ugunstigt resultat for dem, der skal betale retsafgift,

idet der ikke efter retsaf-



/

- 3 -

giftslovens § 3, stk. 3, 3. pkt., er adgang til at fratrække værdien af

brugsretten til lejemå-let.

Kærende skal herefter alene betale 500 kr. i retsafgift, jf.
retsafgiftslovens § 1, stk. 1.

T h i b e s t e m m e s :

Byrettens kendelse ændres, således at retsafgiften beregnes til 500 kr.   

Kæremålsomkostningerne ophæves.   

Kæreafgiften tilbagebetales.   

Sagen sluttet.   

Retten hævet.

(Sign.)